[Farewell to Florence] . . . oh Faesulae, amoena Frigoribus juga, nec nimium spirantibus auris! Alma quibus Tusci Pallas decus Apennini Esse dedit, glaucaque sua canescere sylva. Non ego vos posthac Arni de valle videbo Porticibus circum, et candenti cincta corona Villarum longe nitido consurgere dorso, Antiquamve aedem, et veteres praeferre cupressus Mirabor, tectisque super pendentia tecta. 